Nyeste Skilderie af Kiøbenhavn, 1826-11-25
Følgende ere de vigtigste Paragrapher af det Kgl. medicinske Facultets Betænkning, dateret 8de November 1808. A. Antallet af de Studerende i ethvert Fag maa nødvendigt staae i et bestemt forhold til Antallet af de Embeder, hvortil de have lovlig Adgang. Der gives nu i samtlige de Danske Stater kun omtrent 30 medicinske Embeder, og der indtræffer som følger heraf aarlig efter Middeltal kun een, høist to Vacanter. Sættes da, at hver Candidat behøver 6 Aar til sin Uddannelse ved Facultetet, saa lader sig beregne, at naar der bestandig er ved Universitetet 8 medicinske Studerende, hvilket efter det Chirurgiske Akademies Oprettelse har været Middeltallet, og endnu er det i dette Øieblik, saa vil dette Antal være tilstrækkeligt til at forsyne de medicinske Embeder, hvilket og bevises af Erfarenhed, da adskillige brave unge Læger efter fuldendt Studium, formedelst Mangel paa fast Empløy, have været nødte til at sætte sig ned paa et eller andet Sted i Provindserne, for derved at søge uvist Brød ved privat Praxis. B. Førend det Chirurgiske Akademie blev stiftet maatte efter Forordningen af 1774 de chirurgiske Studerende udholde tentsmen medicum ved Facultetet, inden de turde ansættes som Regimentschirurger og d. sl. eller bleve berettigede til medicinsk Praxis. Dette bevægede dengang Mængden til ogsaa at besøge de meditinske Forelæsninger. Ved denne ældre Indretning havde altsaa Facultetets Lærere en mere udstrakt Virkekreds og Indflydelse paa langt flere unge Mænds Dannelse end i den sildigere Tid, hvor Lærernes Stilling ved Facultetet sandelig ikke er opmuntrende. C. Siden Akademiet blev oprettet, aftog kjendeligen de Studerendes Jver for at dyrke det medicinske Studium under Veiledning af Facultetets Lærere. Vel beholdt Professor Tode endnu sine 200 Rbdlr. i aarligt Gratiale for at holde medicinske Collegia for Chirurger, men kunfaa eller den bedre Deel af dem indfandt sig efter denne Periode paa hans Auditorium. Salig Professor Saxtorphs Forelæsninger over Fødselsvidenskaben havde ligeledes i hans sidste Leveaar langt færre Tilhørere end forhen, og under Tidens Løb formindskedes efterhaanden Antallet af de Chirurger, som toge Deel i eller endog kun bivaanede klinisk medicinske Øvelser, paa det Kongelige Frederiks Hospital. Alt dette var følgen af, at entamen medicum blev afskaffet, og at Facultetet ikke længere havde Deel i at bestemme de chirurgiske Studerendes medicinske Duelighed. Mængden studerer desværre ikke Videnskaben for dens egen Skyld, men kun for at tage Examen og komme i Embede. D. Det er saaledes Examen ved det Chirurgiske Akademie, hvori Facultetet ingen Deel har, der bestemmer om den chirurgiske Ungdom skal finde det Umagen værd, at høre vore Forelæsninger eller ikke. Enhver Forandring i Personalet, der afholder denne Examen, vil derfor blive kjendelig for Facultetets Lærere, og vil kunne bemærkes af den høie Direction, ved at betragte det Foranderlige i Listerne over vore Tilhørere. Siden Etatsraad Callisen ophørte at examinere ved det chirurgiske Akademie, er det efter, samme Lister paafaldende, hvor ligegyldig Mængden har været for den Underviisning vi have tilbudet den, især i Physiologie, Pathologie og den egentlige Medicin. c. Det Chirurgiske Akademie forlanger vel af dets Candidater, at de skulde indsende Attester over de Forelæsninger, de have hørt ved Facultetet, men der holdes neppe strengt nok over denne Indretning, ved at see nøie paa Indholdet af vore Attester. Sammenlignes Antallet af de mange Chirurger, som aarligen examineres, med Antallet af de chirurgiske Tilhørere, som findes paa vore Lister, saa vil det let bemærkes, at der ere mange iblandt dem, som hverken have besøgt vore Forelæsninger, eller bivaanet de clinisk medicinske Øvelser paa det Kongelige Frederiks Hospital. Ei heller have alle Attester som Facultetets Lærere have udstedet været anbefalende; men Akademiet har alligevel anseet dem for tilstrækkelige og admitteret Candidaterne. De chirurgiske Studerende vise sig derfor sædvanligen kun nogle faa Gange paa vore Collegia, ikke saa meget for at tage Deel i Underviisningen, som for at tegne deres Navne paa Tilhører-Listerne, og for siden mueligen at kunne faae en Attest. Af disse Puncter vil den høie Direction overbevises om, at Facultetets Lærere ingen Deel have i den tiltagende Ligegyldighed for visse af Lægevidenskabens uundværlige Grene, og at de, saalænge de nærværende Indretninger bestaae, ikke heller see sig istand til at bortfjerne Hindringerne for deres egen Virksomhed, som akademiske Lærere.